# DECIZIA ETAPEI DE ÎNCADRARE

## Nr. x din xx.xx.2018

Ca urmare a notificării adresate de **SC FIDOCAT CONSTRUCT SRL**, cu domiciliul în județul Suceava, municipiul Suceava, strada Mărășești, nr.48, bloc 48, sc.A, ap.504,  **"PLANUL URBANISTIC DE DETALIU - Construirea de locuințe colective cu regim de înălțime P+2E+M, locuri de parcare, împrejmuire, branșamente/ racorduri și obținerea autorizației de construire"**, în municipiul Suceava, strada Traian Taranu, fn., Județul Suceava, înregistrată la APM Suceava cu nr. 5191/22.05.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 06.06.2018 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul „ PLANUL URBANISTIC DE DETALIU - Construirea de locuințe colective cu regim de înălțime P+2E+M, locuri de parcare, împrejmuire, branșamente/ racorduri și obținerea autorizației de construire"**, în municipiul Suceava, strada Traian Taranu, fn., Județul Suceava  **, titular SC FIDOCAT CONSTRUCT SRL**, cu domiciliul în județul Suceava, municipiul Suceava, strada Mărășești, nr.48, bl.48, sc.A, ap.504, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***.

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUD-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

 Terenul cu o suprafață totală de 700 mp are o formă aproximativ rectangulară cu lungimea de 37.45m÷38.33m, iar latimea de 18.36m÷18.70m fiind situata in partea de sud-vest a intravilanului, municipiul Suceava, strada Traian Taranu, județul Suceava și este propietatea SC FIDOCAT CONSTRUCT SRL , teren înscris în cartea funciară, cu nr. cadastral 36474, conform Certificat de Urbanism nr.262/16.03.2018, eliberat de primăria municipiului Suceava, județul Suceava, în scopul elaborării PUD - Construirea unei locuințe colective P+2E+M, locuri de parcare , împrejmuire, sistematizare verticală, racorduri/branșamente și obținere autorizație de construire. Folosința actuală a terenului este: arabil.

Terenul are urmatoarele vecinatăti :

* Nord-Est – proprietate privata – pc. nr. 34771;
* Sud-Est– str. Traian Taranu;
* Sud-Vest– cale de acces;
* Nord-Vest– proprietate privata – pc. nr. 44089

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază, posibilitatea construirii unui bloc de locuințe colective P+2E+M, cu locuri de parcare, împrejmuire, sistematizare verticală, racorduri/ branșamente, fără a aduce prejudicii mediului înconjurător.

 **Indici urbanistici :**

**P.O.T. maxim =38,85% C.U.T. maxim =1,55**

Regim de inaltime , P+2E+M

Suprafața construită, 272 mp

Suprafața desfășurată 1088 mp

Suprafață circulații(alee carosabilă,parcaje, alei pietinale,platform gunoi) 304,65 mp

Locuri parcare, 12 locuri

Număr de apartamente, 12 apartamente,

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentarea cu apă**

Obiectivul propus se va racorda la reteaua publică de alimentare cu apă a Municipiului Suceava din strada Traian Taranu. Branșamentul la retea se va face prin extinderea retelei existente, pe baza unei documentatii ulterioare ce va fi elaborată in concordantă cu cerințele detinătorului rețelei si care va fi avizată de acesta.

 **Canalizare**

Apele menajere rezultate de la ansamblul de locuinte, vor fi canalizate spre conducta de canalizare existenta in zona, printr-o retea de conducte, camine .Pozarea conductelor de canalizare exterioare, se va realiza la o adâncime de min. -1,10 m asigurandu-se protecţia la ingheţ si existenţa şi continuitatea pantelor.

 **Alimentarea cu caldură**

In zona studiată există retea de alimentare cu gaz. Racordul la retea se va face prin extinderea retelei existente. Bransamentul se va realiza pe baza unei documentatii ulterioare ce va fi elaborata in concordanta cu cerintele detinătorului retelei si care va fi avizată de acesta. Pentru ansamblul studiat se propune incălzirea cu centrale termice proprii amplasate in incaperi special amenajate.

 **Alimentarea cu energie electrică**

In zona studiată există retea de alimentare cu energie electrică. Racordul la retea se va face prin extinderea retelei existente. Aceasta extindere se va realiza printr-un cablu subteran. Bransamentul se va realiza pe baza unei documentatii ulterioare ce va fi elaborată in concordantă cu cerintele detinătorului retelei si care va fi avizată de acesta.

 **Gospodăria deșeurilor**

Sistemul de colectare a deseurilor in cadrul organizarii de santier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deseurilor, are asigurat accesul auto în vederea colectării și transportul deșeurilor la depozitul zonal.

 **Protectia mediului –** pe perioada lucrărilor de construcție depozitarea,

sortarea şi evacuarea deşeurilor de exploatare se va face în mod controlat, in

spatii special amenajate. Lucrările de construcție vor fi sub stricta supraveghere și

 limitarea (deșeuri, zgomot,etc.) afectării mediului și se vor desfăsura în perimetrul zonelor

 propuse. Materialele utilizate vor fi depozitate într-un spatiu special amenajat, încercuit

 cu un gard provizoriu de protectie. Curatenia pe santier se va mentine pe toata durata

realizării investitiei. Toate resturile de materiale se vor colecta si depozita in containere

 special amenajate, care se vor goli periodic. Deşeurile menajere vor fi colectate selectiv

(celuloză, plastic, metal,sticlă, etc), în containere sau pubele, apoi transportate la un depozit

autorizat de autoritatea de mediu.

 Titularul investitiei va incheia contract de salubritate cu serviciul de specialitate din

 localitate.La finalizarea lucrărilor de construire se vor amenaja toate spațiile verzi și se vor

aduce la forma inițială.Prin întreţinerea corespunzătoare a mijloacelor auto care vor

 deservi investiția se evită pierderile accidentale de uleiuri sau carburanţi în sol.

 **Accesul auto și pietonal -** Accesul auto si pietonal, pe parcelă sunt asigurate din drumul existent la limita parcelei spre Sud-Vest.

 Aleile carosabile prevazute asigură atăt accesul la clădire cât si cirulatia autovehiculelor la locurile de parcare. Aleea carosabilă va avea 6.50m latime pentru spatiu de manevra de intoarcere/iesire din parcare. Pe parcela au fost prevazute 12 locuri de parcare, 10 locuri cu pozitionarea lor fata in fata(5 si 5, la distanta de 6.50m) si 2 locuri paralele cu str. Traian Taranu.

 Aleea carosabila este mărginită, pe partea către clădire, de o alee pietonală asigurând circulatia pietonală si accesul in aceasta.

Pe parcela, adiacent carosabilului, s-a prevazut o platformă betonată pentru amplasarea europubelelor, in vederea precolectarii selective a deseurilor menajere.

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,,Crai Nou", a anunțurilor publice privind prima versiune a proiectului în zilelel de 23.05.2018 și 26.05.2018, până la luarea deciziei de încadrare nu au fost semnalate observații din partea publicului.

 În urma publicării din data de 11.06.2018, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.